scot est
andorts
It uut dien dat stoet ende gescille opverstaen was tuschen laureyse ende
lodewijcken uuter helicht gebrueden soene jans lodewijcks wilen uuter
helecht Alse van alsulken goeden beide beruerlike en omberuerlike
als bleven sijn achter den voirs wilen lodewijcken ende wilen joffr
katlinen sijnen wive vader ende moeder der voirs gebrueden van welke
omberuerliken goeden voirtijts voer scepen van loeven tuschen de selve
gebrueden een deylinge ende sceydinge gesciet es boven den welken
tvoirs gescille tuschen hen geport es mids zeken testamenten ende
huweliker vorwerden gesciet en gemaict vanden selve goeden bide
voirs wilen lodewijcken hoen vader en oic mids alrehanden toe
segghen ende geluften die zij namaels vanden selven goeden deen
den anden toegeseeght en geloeft zouden hebben Ende de voirs
gebruede hen vanden voirs stote en gescille bij rade en middele
van hoen vrienden voer scepen van loeven gekeert en gesubmitteert
hebben in seggen ende vriendelike yffenen te weten in arnde wt
helicht geheten vander borch ende janne gielijs wissele der stad
van loeven met alsulker condicien waert dat hen enich vanden
voirs seggen gebrakke dat zij dan in die stat enen anden geliken man
souden moeghen nemen die zijn seggen met den anden zamentlic
uutspreken en seggen soude op dat zijs beide eens en van accoerde
waen en of zij des niet eens en waen dat zij dan souden nemen
lodewijcken de rijke oem der voirs gebruede voer enen ovman die
zijn seggen alleen of met den anden seggen tsamen uutspreken
en pnucien soude moeghen gelijc tvoirs copmis volcomeliker in
hielt ende begreep So eest dat de voirs lodewijck de rijke als
ovman gecoren vanden voirs janne gielijs en van joerden foet
toc segge genomen inde stad van arnde uuter helicht voirs en de
selve jan gielijs ende joerden foet eendrechtichlic comen sijn voer
scepen van loeven ende hebben hoe seggen vanden voirs stote ge
seeght ende uutgesproken inder manien hier na volgende inden
yersten es hoir seggen dat de voirs laureys hebben en erflic be
houden sal voe sijn deylinge de herberghe geheten de lyelie
met hoer toebehoerten gelegen inde steenstrate opten hoeck vander
pensstraten en met enen huyse inde pensstrate neven de goede
meester jans vander heyden en met allen den anden haen toebe
hoerten gelijc die den voirs lodewijcken te voen in sijnre deylingen
gevallen was Voert es hoe seggen dat de voirs lodewijck
in die stat erflic hebben ende behoudelic sal die goede hier na
bescreven gelijc die den voirs laureyse in deylingen gevallen waen
Te weten yerst huys ende hof met hoen toebehoerten gelegen
inde ridderstrate It een bosch tuschen seven en acht boender